CELEX: 32000D0258
Language: el
Date: 2000-03-20 00:00:00
Title: 2000/258/ΕΚ: Απόφαση του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων

Avis juridique important

|

32000D0258

2000/258/ΕΚ: Απόφαση του Συμβουλίου, της 20ής Μαρτίου 2000, για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων  

Επίσημη Εφημερίδα αριθ. L 079 της 30/03/2000 σ. 0040 - 0042

Απόφαση του Συμβουλίουτης 20ής Μαρτίου 2000για τον ορισμό ειδικού ινστιτούτου υπεύθυνου για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων(2000/258/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ(1), και ιδίως το άρθρο 10 παράγραφος 6,την πρόταση της Επιτροπής,Εκτιμώντας τα ακόλουθα:(1) Η οδηγία 92/65/ΕΟΚ προβλέπει ένα σύστημα εναλλακτικό της καραντίνας για τις εισαγωγές ορισμένων οικόσιτων σαρκοφάγων σε ορισμένα κράτη μέλη απαλλαγμένα της λύσσας. Το σύστημα αυτό προϋποθέτει τον έλεγχο της αποτελεσματικότητας του εμβολιασμού των ζώων αυτών με μέτρηση του τίτλου αντισωμάτων.(2) Για να εξασφαλισθεί ένα αποτελεσματικό σύστημα ελέγχου των εργαστηρίων τα οποία θα πραγματοποιήσουν τις εν λόγω αναλύσεις, πρέπει να προβλεφθεί η κοινοτική έγκριση των εργαστηρίων αυτών.(3) Η έγκριση των εργαστηρίων πρέπει να συντονίζεται από ένα κοινοτικό εργαστήριο αναφοράς για τα θέματα αυτά.(4) Το εργαστήριο της γαλλικής υπηρεσίας υγειονομικής ασφάλειας των τροφίμων, του Nancy (Agence franςaise de sécurité sanitaire des aliments de Nancy, AFSSA Nancy) πληροί τους όρους για να ορισθεί ως κοινοτικό εργαστήριο αναφοράς για τα θέματα αυτά.(5) Το εν λόγω εργαστήριο αναφοράς μπορεί να λάβει κοινοτική ενίσχυση σύμφωνα με τους όρους του άρθρου 28 της απόφασης 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(2).(6) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(3),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Το εργαστήριο της Agence Française de Sécurité Sanitaire des Aliments, του Nancy (AFSSA Nancy), τα στοιχεία του οποίου αναφέρονται στο παράρτημα Ι ορίζεται ως το ειδικό ινστιτούτο υπεύθυνο για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων.Άρθρο 2Οι αποστολές του εργαστηρίου που αναφέρεται στο άρθρο 1 προσδιορίζονται στο παράρτημα ΙΙ.Άρθρο 3Το εργαστήριο που αναφέρεται στο άρθρο 1 ανακοινώνει στην Επιτροπή τον κατάλογο των εργαστηρίων της Κοινότητας που θα εγκριθούν για την πραγματοποίηση των ορολογικών δοκιμασιών ελέγχου της αποτελεσματικότητας των αντιλυσσικών εμβολίων. Τα εργαστήρια εγκρίνονται κατά τρόπο ενιαίο, με τη διαδικασία του άρθρου 5 παράγραφος 2.Άρθρο 4Τα παραρτήματα της παρούσας απόφασης τροποποιούνται με τη διαδικασία του άρθρου 5 παράγραφος 2.Άρθρο 51. Η Επιτροπή επικουρείται από τη μόνιμη κτηνιατρική επιτροπή που συστάθηκε βάσει του άρθρου 1 της απόφασης 68/361/ΕΟΚ του Συμβουλίου(4) ("επιτροπή").2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 5 και 7 της απόφασης 1999/468/ΕΚ.Η προθεσμία που προβλέπεται στο άρθρο 5 παράγραφος 6 της απόφασης 1999/468/ΕΚ καθορίζεται σε τρεις μήνες.3. Η επιτροπή θεσπίζει τον εσωτερικό κανονισμό της.Άρθρο 6Η παρούσα απόφαση απευθύνεται στα κράτη μέλη.Βρυξέλλες, 20 Μαρτίου 2000.Για το ΣυμβούλιοΟ ΠρόεδροςL. Capoulas Santos(1) ΕΕ L 268 της 14.9.1992, σ. 54· οδηγία όπως τροποποιήθηκε τελευταία από την απόφαση 95/176/ΕΚ της Επιτροπής (ΕΕ L 117 της 24.5.1995, σ. 23).(2) ΕΕ L 224 της 18.8.1990, σ. 19· απόφαση όπως τροποποιήθηκε τελευταία από τον κανονισμό (ΕΚ) αριθ. 1258/1999 (ΕΕ L 160 της 26.6.1999, σ. 103).(3) ΕΕ L 184 της 17.7.1999, σ. 23.(4) ΕΕ L 255 της 18.10.1968, σ. 23.ΠΑΡΑΡΤΗΜΑ ΙΣτοιχεία του AFSSA Nancy Εργαστήριο μελετών για τη λύσσα και την παθολογία των άγριων ζώων Domaine de Pixérécourt BP 9 F - 54220 Malzéville Τηλ.: (33) 383 29 89 50 Φαξ: (33) 383 29 89 59 E-mail: maubert@fitech.frΠΑΡΑΡΤΗΜΑ ΙΙΤο ειδικό ινστιτούτο για τον καθορισμό των κριτηρίων τυποποίησης των ορολογικών δοκιμασιών ελέγχου της αποτελεσματικότητας των αντιλυσσικών εμβολίων αναλαμβάνει:- να συντονίζει τη διαμόρφωση, την τελειοποίηση και την τυποποίηση των μεθόδων ορολογικής μέτρησης του τίτλου σε σαρκοφάγα εμβολιασμένα κατά της λύσσας,- να αξιολογεί τα εργαστήρια για τα οποία τα κράτη μέλη έχουν ζητήσει έγκριση για την διεξαγωγή των αναλύσεων της πρώτης περίπτωσης. Το αποτέλεσμα της αξιολόγησης διαβιβάζεται στην Επιτροπή για τους σκοπούς της εγκρίσεως αυτών,- να καταρτίζει τον κατάλογο των εργαστηρίων της Κοινότητας που έχουν εγκριθεί για την πραγματοποίηση των αναλύσεων αυτών,- να παρέχει όλες τις χρήσιμες πληροφορίες για τις μεθόδους ανάλυσης και τις συγκριτικές δοκιμές των εργαστηρίων αυτών και να οργανώνει σεμινάρια κατάρτισης και τελειοποίησης του προσωπικού τους,- να οργανώνει τις διεργαστηριακές δοκιμασίες καταλληλότητος,- να συνεργάζεται με τα εργαστήρια που έχουν αναλάβει τις αναλύσεις αυτές στις τρίτες χώρες και να προτείνει στην Επιτροπή διαδικασία έγκρισης αυτών,- να παρέχει επιστημονική και τεχνική υποστήριξη στην Επιτροπή και τα κράτη μέλη όσον αφορά τα θέματα αυτά, ιδιαίτερα όταν υπάρχουν αμφισβητήσεις μεταξύ των κρατών μελών όσον αφορά τα αποτελέσματα των αναλύσεων.